Koop ʼn Valley, koop ʼn beleggingʼn Valley-spilpunt is ontwerp om saam met jou kinders oud te word. ʼn Spilpunt hoef nie net nog ʼn gewone kapitaaluitgawe te wees wat aan sy lot van waardevermindering oorgelaat is nie. Want of jy nou vir die eerste keer ʼn spilpunt installeer, ʼn ou spilpunt vervang, of opgradeer na ʼn nuwe een, ʼn Valley is ongetwyfeld ’n stewige belegging. Valley se spilpunte het oor die jare daarin geslaag om na die top-posisie op die rangleer te skuif as dit by herverkoopwaarde kom. Valley het in Amerika ontstaan en kom al ʼn lang pad saam met Suid-Afrikaanse boere. Die handelsmerk getuig van betroubaarheid, duursaamheid, noukeurigheid, werkverrigting, tegnologiese gevorderdheid en diens. Dit is wel belangrik dat ’n spilpunt in jou boerdery inpas, sodat dit nie in ʼn produksielas ontaard nie. Dit is van sleutelbelang om presies vas te stel waarvoor jy ʼn spilpunt nodig het en wat jou verwagtinge van hierdie noemenswaardige kapitaaluitgawe is. Gaan jou spilpunt by jou gewasse se behoeftes inval of andersom? ʼn Boer moet homself die volgende vrae afvra en lank en diep daaroor nadink: Produksie en wins is helaas die twee oorwegende faktore wat ʼn boer se finale keuse beïnvloed. “Dit maak nie saak hoe jou veldgrootte of begroting lyk nie, ons het die beste besproeiingsoplossing vir jou wat geslagte lank sal hou,” sê Francois Griesel, Valley se streeksverkoopsbestuurder vir Suider- en Oos-Afrika. “Ons het die regte toerusting en tegnologie wat jy nodig het om maksimum produktiwiteit en winsgewendheid uit jou lande te haal.” ʼn Volgende belangrike besluit is om ’n handelaar te kies met wie jy ʼn lang pad kan stap. “Jou Valley-handelaar sal nie verdwyn nadat die transaksie beklink is nie. Ons sal saam met jou in die veld wees wanneer jy ons nodig het,” sê hy. Een van ‘n boer se belangrikste keuses is die regte spilpunt-handelaar. Valley kan spog met ʼn uitgebreide handelaarsnetwerk en fabrieksopgeleide tegnici. Daarbenewens maak Valley doodseker dat sy handelaars: Vir boere wat lus is om soos die jongklomp die allernuutste tegnologie te omarm en wat van baie bestuurskopsere ontslae wil raak, is Valley net die antwoord. Hierdie tegnologies-gedrewe maatskappy bied ʼn rits slimfunksies en -stelsels wat die mees gevorderde monitering- en beheerstelsels wat op die mark beskikbaar is, insluit: Die fisieke toerusting word deurlopend aangepas en herontwerp. Vir ʼn boer wat ook sy uitvalshoeke wil besproei, kan hy met ʼn hoekspilpunt of liniêre stelsel elke stukkie oppervlak op ’n vierkantige of reghoekige land benut. Hierdie twee stelsels het beter as ander handelsmerke onder alle veldtoestande in onafhanklike toetse presteer en word deur meer produsente as enige ander handelsmerk verkies. Dit word presies ontwerp en aangepas vir elke afsonderlike land. Belê in jou toekoms met ʼn gevestigde handelsmerk wat vertroue inboesem, met toerusting wat geslagte lank sal hou. Vir meer inligting, nader Francois Griesel by 067 412 9089 of stuur ’n e-pos na [email protected]